Predkladacia správa

Predkladaný materiál vychádza z  uznesenia vlády SR č. 835/2003 k Prehodnoteniu rozdelenia štrukturálnych fondov EÚ na jednotlivé operačné programy, uznesenia vlády SR č. 855/2003 k Návrhu pozície Slovenskej republiky k Negociačnému mandátu EK k NRP pre vyjednávanie CSF a zo záverov technických konzultácií k Rámcu podpory Spoločenstva (CSF) s predstaviteľmi EK, ktoré sa uskutočnili     16.-19.09.2003 v Bratislave. 

Predkladaný materiál je dodatkom k pozícii Slovenskej republiky k Negociačnému mandátu EK k NRP pre vyjednávanie CSF. Obsahuje odpovede na otvorené otázky, ktoré vyplynuli z technických konzultácií v nasledovnom poradí: 

1.	Prehodnotenie strategického cieľa NRP / Rámca podpory Spoločenstva 
2.	Prehodnotenie rozdelenia ERDF v rámci Operačného programu Základná infraštruktúra
3.	Finančné intervencie

Materiál bude po schválení vládou SR prezentovaný členmi negociačného tímu SR počas druhého kola oficiálnych rokovaní s predstaviteľmi EK o CSF, ktoré sa uskutoční dňa 25.09.2003 v Bruseli. Tento dodatok tvorí nevyhnutný predpoklad pre uzatvorenie oficiálnych rokovaní o Rámci podpory Spoločenstva. Pre úspešnosť tohto druhého kola vyjednávania o CSF je nevyhnutné najmä doriešiť a uzavrieť problematiku prehodnotenia finančných prostriedkov v rámci priority 1 a 3 v OP Základná infraštruktúra a prehodnotenia opatrenia Technická pomoc v rámci OP Základná infraštruktúra, ktorých konečné prerozdelenie treba vnímať ako nevyhnutnú súčasť procesu oficiálnych rokovaní medzi Slovenskou republikou a Európskou úniou.

V prípade, ak sa SR dohodne s EK pri uplatnení pravidla 80:20 pri navrhovaných 7 opatreniach, spolufinancovanie projektov zo štátneho rozpočtu by bolo potrebné o 17,36 mil. EUR (729 mil. Sk) nižšie v programovom období 2004-2006 ako v prípade neuplatnenia pravidla.

Predložený materiál nemá ekonomický, environmentálny vplyv, ani vplyv na zamestnanosť.